EkBass/fiwiki-20250220-pages-articles huggingface dataset:
Maunu Ihalainen

Maunu Ihalainen (31. lokakuuta 1937 Pihtipudas – 13. joulukuuta 2019) oli Suomen Sosialidemokraattisen Puolueen pitkäaikainen toimitsija ja hallintopäällikkö. Ihalaisen ura Sosialidemokraattisessa puolueessa kesti yli neljäkymmentä vuotta. Opiskeltuaan Työväen Akatemiassa hän aloitti puolueen Keski-Suomen piirisihteerinä. Vuonna 1967 hän siirtyi Helsinkiin puoluetoimistoon maaseutusihteeriksi ja sitten ensin toimistopäälliköksi ja sitten puolueen hallintopäälliköksi, jonka vastuulla olivat puolueen raha- asiat. Hän oli myös mukana Saariniemenkatu 6:een rakennetun puoluetalon suunnittelussa ja rakentamisessa ja pahoitteli sen myymistä vuonna 2015. Hän jäi eläkkeelle vuonna 2000. Hänet tuomittiin vuonna 2013 muiden ohella sakkoihin puolueen ja SDP:n urheiluopistosäätiön välisessä niin sanotussa taulukauppajutussa. Valittaessa vuonna 2014 puolueen puheenjohtajaa hän oli Jutta Urpilaisen takana. Ihalainen kirjoitti muistelmat Renkinä työväenliikkeessä (2006) ja Punaisella viivalla: Renkinä työväenliikkeessä II (2007), joista ensimmäinen ulottuu vuoteen 1967, jolloin hän lähti kotiseudulta Helsinkiin, ja jälkimmäisessä hän kuvaa uraansa Helsingissä puoluetoimistossa eläkkeelle jäämiseensä saakka. Hänen setänsä, Elämäjärven työväenyhdistyksen sihteeri Matti Ihalainen vangittiin tämän kieltäydyttyä asevelvollisuuskutsunnoista. Setä kuoli Tammisaaressa. Ihalainen kirjoitti sedästään laajan kirjoituksen, joka on julkaistu kirjana Matti ei palannut: Matti Ihalaisen tie Tammisaareen (2008). Ihalainen oli kotoisin Pihtiputaan Elämäjärveltä, jossa hän aloitti työuransa metsätöissä. SAK:n puheenjohtaja Lauri Ihalainen on hänen veljenpoikansa. Ihalaiselle myönnettiin vuonna 1999 kanslianeuvoksen arvonimi. Häntä on luonnehdittu ”SDP:n harmaaksi eminenssiksi”, ”arvostetuksi veteraaniksi” ja ”Sdp:n kulissimieheksi”. ==Teokset== * 3., tarkastettu painos. Kellastupa 2014. ISBN 978-952-5787-16-0 * * == Lähteet == Luokka:Suomalaiset henkilöt Luokka:Suomen Sosialidemokraattinen Puolue Luokka:Vuonna 1937 syntyneet Luokka:Vuonna 2019 kuolleet
Universaali kvanttisimulaattori

Universaali kvanttisimulaattori () on Paul Beniofffin (1980Brown 2001, s. 103: ”Jokaisella on oma huolimaton versionsa historiasta”, Rolf Landauer valitti ja totesi, että aivan liian usein kvanttilaskennan historia laskee alan synnyn kulttihahmo Richard Feynmanin ansioksi. Landauer halusi antaa kunnian […] Paul Benioffille, joka julkaisi ensimmäisen kvanttimekaanisiin osiin perustuvan tietokoneen mallin. Hän jätti asiaa käsittelevän artikkelinsa julkaistavaksi vuonna 1979 ja se julkaistiin seuraavana vuonna, noin vuoden kaikkia muita edellä.”; lainaus s. 105 ”Viime vuosina tutkijat ovat kuitenkin tunnustaneet Benioffin panoksen aikaisempaa avoimemmin. Nykyään hänen artikkelinsa ainakin mainitaan asianmukaisella tavalla monissa tieteellisissä artikkeleissa. Benioffin luoman Turingin koneen kvanttiversion merkitys on siinä, että se osoitti kvanttialueen kurinalaisuuden riittävän olennaisesti klassisen tietokoneen rakentamiseen.”), Juri Maninin (1980) ja Richard Feynmanin (1982) esittämä idea koneesta, joka matkii mitä tahansa kvanttijärjestelmää, myös fysikaalista maailmaa. Heidän kirjoituksensa osoittivat, millaisia vaikeuksia klassisilla tietokoneilla oli kvanttijärjestelmien simuloinnissa, sillä kun järjestelmä kasvaa, tietokoneen seuraamien muuttujien lukumäärä kasvaa eksponentiaalisesti. Kvanttijärjestelmiä simuloitaessa kvanttitietokoneet voisivat siksi olla tehokkaampia.Brown 2001, s. 102, 294–295 Ideaa kehitti eteenpäin David Deutsch vuonna 1985 universaalilla kvanttitietokoneellaBrown 2001, s. 114–115 == Lähteet == * ===Viitteet=== Luokka:Tietojenkäsittelyteoria Luokka:Kvantti-informaatiotiede
Robert Burton

Robert Burton (8. helmikuuta 1577 – 25. tammikuuta 1640) oli englantilainen oppinut, joka työskenteli Oxfordin yliopistossa. Hänen tunnetuin teoksensa The Anatomy of Melancholy julkaistiin vuonna 1621. == Elämä == Robert Burton syntyi Lindleyssä, Leicestershiressä. Hänen vanhempansa olivat Ralph ja Dorothy Burton. Robertin veli oli muinaistutkija William Burton. Burton vietti suurimman osan elämästään Oxfordissa. Hän opiskeli useita eri aineita, mukaan lukien matematiikkaa, sekä perehtyi astrologiaan. Hän suorittu vuonna 1614 kandidaatin tutkinnon jumaluusopista. == Melankolian määritelmä ja hoito == Burtonin teos The Anatomy of Melancholy julkaistiin useana niteenä, jotka käsittelivät melankolian eri osa-alueita. Hän pyrki määrittelemään melankolian ja tarkastelemaan sen syitä sekä esitti erilaisia hoitokeinoja. Burton oli omien sanojensa mukaan itse taipuvainen raskasmielisyyteen, mikä oli hänelle motivaationa melankoliasta kirjoittamiseen (”I write of Melancholy, by being busie to avoid melancholy”). Burtonin määritelmän mukaan melankolia oli sekä fysiologinen että analoginen sairaus. 1600-luvun tieteessä vallalla ollutta humoraalioppia seuraten Burton kytki melankolian mustan sapen liiallisuuteen elimistössä, joka puolestaan oli yhteydessä maa-elementtiin ja Saturnus- planeettaan. Vaikka taipumus melankoliaan oli synnynnäistä, Burton katsoi myös ympäristön ja henkilön omien toimien vaikuttavan melankolisen tilan syntyyn. Ajalleen epätyypilliseen tapaan Burton katsoi myös sosioekonomisten seikkojen, kuten köyhyyden, voivan aiheuttaa melankoliaa. Melankolian hoito- ja ehkäisykeinoiksi Burton esitti erilaisia yrtti- ja toimintaterapioita. Italialainen renessanssifilosofi Marsilio Ficino (1433–1499) oli esittänyt musiikin, raittiin ilman, hyvien tuoksujen ja maukkaan ruuan auttavan melankoliaan. Burton lisäsi näiden hoitojen joukkoon suosituksia melankolikoille välttää liiallista lukemista, hakeutua muiden ihmisten seuraan ja pyrkiä elämään ylipäänsä tasapainoista elämää. Burtonin mukaan melankoliaan liittyi taipumus haluta surmata itsensä. Kytkemällä itsemurhan psykologiseen tilaan, kuten melankoliaan, Burtonin kirjoitukset loivat pohjaa itsemurhan dekriminalisoinnille ja sekularisoitumiselle. == Teokset == * The Anatomy of Melancholy, New York Review of Books, 2001 – one-volume reprint of 1932 3-volume Everyman pocket edition, with a new introduction by William H. Gass == Lähteet == == Aiheesta muualla == * Robert Burtonin teoksia Gutenberg- projektissa. * Works by or about Robert Burton Internet Archivessa. * Works by Robert Burton LibriVoxissa. Luokka:Englantilaiset tietokirjailijat Luokka:Brittiläiset papit Luokka:Vuonna 1577 syntyneet Luokka:Vuonna 1640 kuolleet
Laihalammi (Ylöjärvi, Kyrönlahti)

Laihalammi on Pirkanmaalla Ylöjärvellä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Lavajärven valuma- alueeseen. Laihalammi on osa Karhejärven aluetta. == Maantieto == Lampi on 250 metriä pitkä, 100 metriä leveä ja sen pinta-ala on 1,4 hehtaaria. Se sijaitsee metsämaastossa, joka on soistuvaa aluetta. Lampeen laskee kolme suo-ojaa ja sen luusuasta, joka on lammen luoteispäässä, lähtee laskuoja Koikeroiseen. Laskuojaa kutsutaan Syväojaksi ja se on 600 metriä pitkä. Rantaviiva on puoli kilometriä pitkä ja lampi on asumaton. Lammen lähelle johtaa tie Kyörnlahdelta kantatieltä 65. == Historiaa == Vanhassa Ylöjärven pitäjänkartassa 1840-1850-luvuilta lammen nimi kirjoitettiin "Likalammi". Sillä oli laskuoja, joka johti Koikeroiseen nykyiseen tapaan. Vuoden 1962 peruskartassa sen nimi oli nyt "Laihalampi", mutta se muutettiin seuraavassa vuoden 1982 peruskartassa muotoon "Laihalammi". == Lähteet == Luokka:Karhejärven valuma- alue Luokka:Ylöjärven järvet
Xiangxi

Xiangxi eli Xiangxin tujioiden ja miaojen autonominen prefektuuri (, pinyin: Xiāngxī Tǔjiāzú Miáozú Zìzhìzhōu) on prefektuuri Kiinan Hunanin maakunnan länsiosassa. Nimessään xiāng on Hunanin lyhennenimi, ja xī tarkoittaa länttä. Prefektuurin pinta-ala on 15 462 neliökilometriä ja väkiluku 2,55 miljoonaa (2010). Väestöstä yli kolme neljäsosaa on vähemmistökansoja, joista suurimmat ovat tujiat ja miaot. Xiangxin pääkaupunki on Jishou. Prefektuuri rajoittuu luoteessa Enshin, koillisessa Zhangjiajien, kaakossa Huaihuan, lännessä Tongrenin prefektuureihin ja Chongqingin kaupunkiin. Hunanin maakunnan pääkaupunki Changsha sijaitsee linnuntietä noin 314 kilometriä prefektuurin pääkaupunki Jishousta itään. Piirikuntatasolla prefektuuri jakautuu seuraavasti: ;Piirikuntatason kaupunki (1) * Jishou (吉首市) ;Piirikunnat (7) * Luxi (泸溪县) * Fenghuang (凤凰县) * Huayuan (花垣县) * Baojing (保靖县) * Guzhang (古丈县) * Yongshun (永顺县) * Longshan (龙山县) Tiedosto:吉首 (2).JPG|Dongjoki Jishoun kaupungissa. Tiedosto:1 fenghuang ancient town hunan china.jpg|Vanha kylä Fenghuangin piirikunnassa. Tiedosto:1 fenghuang ancient town hunan china 2.jpg|Näkymää Fenghuangin piirikunnasta. Tiedosto:1 furong panorama 2012.jpg|Vesiputous Yongshunin piirikunnassa. ==Lähteet== == Aiheesta muualla == Luokka: Hunanin prefektuurit Luokka:Kiinan autonomiset prefektuurit Luokka:Tujiat Luokka:Miaot
Pinaattikeitto

Pinaattikeitto on tyypillisesti maitopohjainen ja melko sakea keitto, joka nimensä mukaisesti sisältää pinaattia. Koska pinaatti sisältää kalsiumia sitovaa oksaalihappoa, se yhdistetään ruoanlaitossa usein maitotuotteisiin. Pinaattikeiton kanssa syödään usein keitettyjä munia. Pinaattikeittoa myydään eineksinä ja pakasteina, ja sitä tarjotaan myös esimerkiksi kouluissa. == Aiheesta muualla == * Pinaattikeiton ravintoarvo Fineli Luokka:Keitot Luokka:Kasvisruoat
Ahvenlammi (Ylöjärvi, Kyrönlahti)

Ahvenlammi eli Ahvenlampi on Pirkanmaalla Ylöjärvellä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Lavajärven valuma-alueeseen. Ahvenlampi on osa Karhejärven aluetta. == Maantieto == Lampi on 250 metriä pitkä, 150 metriä leveä ja sen pinta-ala on 3,0 hehtaaria. Lammen luoteispäässä on kaivettu kaksi kapeaa lahtea, jotka ulottuvat tielle asti. Se lahti, jossa on laskuojan suu, on 100 metriä pitkä. Laskuoja on 150 metriä pitkä. Valuma-alue on vain 0,3 neliökilometriä, joten veden laskennallinen viipymä lammessa on 342 vuorokautta. Rantaviiva on 850 metriä pitkä ja ainoat talot rannan lähettyvillä kuuluvat maalilalle. Kantatie 65 ohittaa järven 400 metrin päästä idässä ja yhdystieltä 2771 erkaneva tie johtaa lammelle. == Vedenlaatu == Lammen vedenlaatua on tutkittu vuosina 1969 ja 1999. Viimeisen tutkimuksen mukaan vesi oli lievästi ruskeaa ja siinä oli kohtalaisesti humusta. Veden happamuustaso oli normaali ja järven puskurikyky happamoitumista vastaan oli hyvä. Vedessä oli fosforia lievästi kohonneita arvoja ja sen mukaan järvi oli karun ja lievästi rehevöityneen järven tasoa. Talvella pitoisuudet kohoavat, joten silloin lievästi rehevän raja-arvo ylittyi. Ainoa happipitoisuuden mittaus tehtiin 3 metrin syvyydestä ja sen arvot olivat hyvät. Vuoden 1963 mittauksessa oli todettu alusveden happivajetta, koska vesi oli lämpötilakerrostunutta. == Historiaa == Vanhassa Ylöjärven pitäjänkartassa noin 1840-1850-luvuilta lampi on merkitty karttaan ja sen nimi kirjoitettiin "Ahvenlampi". Laskuoja piirrettiin kulkemaan samalla tavalla kuin nykyäänkin. Kartassa ero nykyiseen lampeen oli sen pyöreä muoto. Vielä vuoden 1962 peruskartassa järvi oli vielä pyöreä, mutta seuraavassa peruskartassa vuodelta 1982 järveen on kaivettu kaksi maantielle asti ulottuvaa lahtea, joista toisessa oli myös laskuojan luusua. == Lähteet == Luokka:Karhejärven valuma-alue Luokka:Ylöjärven järvet
Vihreät (Luxemburg)

Vihreät (, , ) on luxemburgilainen vihreä puolue. Ensimmäiset vihreät valittiin Luxemburgin parlamenttiin vuonna 1984. Puolue hajosi vasemmisto- ja oikeistosiipeen vuoden 1989 vaalien alla. Molemmat ryhmittymät ehtivät saada muutaman parlamenttipaikan vaaleissa, minkä jälkeen ryhmät sopivat jälleen yhdistymisestä. Vihreät ovat olleet Luxemburgin neljänneksi suurin puolue vuodesta 2004 lähtien ja puolueen saama ääniosuus on liikkunut 9–12 prosentin välillä. Vihreät ovat tällä hetkellä ensimmäistä kertaa mukana hallituksessa yhdessä sosialistien ja Demokraattisen puolueen kanssa. Aiemmin puolue on tosin osallistunut hallituksiin paikallishallinnon tasolla. Ideologisesti vihreitä pidetään vasemmistoliberaaleina, jotka yhdistävät politiikassaan ympäristöteemoja. Puolue on muun muassa ehdottanut ministerikausien rajoittamista ja äänestysikärajan alentamista 16 vuoteen. == Lähteet == == Aiheesta muualla == * Vihreiden verkkosivusto Luokka:Luxemburgin puolueet Luokka:Vihreät puolueet Luokka:Euroopan vihreä puolue
Tuonelan joutsen

Tuonelan joutsen voi tarkoittaa ainakin seuraavia: *Tuonen joutsen eli Tuonelan joutsen, myyttinen joutsen Kalevalassa *Tuonelan joutsen, Jean Sibeliuksen säveltämä sinfoninen runo, osa Lemminkäinen-sarjaa *Tuonelan joutsen, Eino Leinon kirjoittama runomuotoinen näytelmä vuodelta 1898
Hangasjärvi (Ylöjärvi)

Hangasjärvi on Pirkanmaalla Ylöjärvellä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Lavajärven valuma- alueeseen. Hangasjärvi on osa Karhejärven aluetta. == Maantieto == Järvi on 350 metriä pitkä, 300 metriä leveä ja sen pinta-ala on 6,5 hehtaaria. Se sijaitsee kangasmaastossa, josta laskee kaksi ojaa. Toinen ojista tuo vettä laajalta ojitetulta Satimusnevalta. Laskuoja lähtee etelärannasta ja kulkee 2,7 kilometriä Hyynilän ja Oinonkulman peltojen läpi laskien lopuksi Koikeroiseen. Veden laskennallinen viipymä järvessä on 153 vuorokautta. Rantaviivan pituus kilometri ja rannoille on rakennettu muutama vapaa-ajan asunto. Itärannalla sijaitsee lisäksi Toivolan lava, jossa kesäisin järjestetään tanssit. Hangasjärven alueet ovat pohjavesialueita. == Vedenlaatu == Järven vedenlaatua on tutkittu talvella vuonna 2010. Vesi oli erittäin ruskeaa ja siinä on paljon humusta, mikä johtuu valuma-alueen suovaltaisuudesta. Veden happamuudentaso on niin alhainen (mitattu pH oli 5,6), ettei rapu viihdy siinä enää. Järven puskurikyky happamoitumista vastaan on heikko ja järven happamuus riippuu sademääristä, jotka tuovat valuma- alueelta hapanta vettä. Veden ravinnepitoisuudet ovat lievästi koholla. Talvella 2010 ravinnetaso oli luontaisen järven tasoa hieman suurempi johtuen fosforin kohonneista arvoista. Alusvedessä pitoisuudet olivat koholla, koska sedimentaatio ja alkava sisäinen kuormitus nosti pitoisuuksia. Järven happitilanne on enää välttävä. Alusveden ja pohjan happi oli talvella kulunut lähes loppuun ja siitä johtuva ravinteiden liukeneminen takaisin veteen oli alkamassa. Happivaje oli tuntuva myös pintavesissä, jossa hapen kylläisyysaste oli enää 45%. Kesällä näitä ongelmia tuskin on, koska järvi on niin matala. Hangasjärvi soveltuu virkistyskäyttöön vain välttävästi. == Historiaa == Vuoden 1955 peruskartassa järven eteläpuolella oli vielä peltomaata, jotka kuuluivat läheiselle Rannanjärven maatilalle. Ainoa rakennus järven rannalla oli seuraintalo. Vuoden 1982 peruskartassa näkyy lisäksi kaksi muutakin asuntoa, mutta seuraintalolla on tehty urheilukenttä. Rannanjärven viljelymaat on muutettu metsäksi. == Lähteet == Luokka:Karhejärven valuma-alue Luokka:Viljakkalan järvet
Karhelammi (Ylöjärvi, Nopanperä)

Karhelammi on Pirkanmaalla Ylöjärvellä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Lavajärven valuma- alueeseen. Karhelammi on osa Karhejärven aluetta. == Maantieto == Lampi on 300 metriä pitkä, 150 metriä leveä ja sen pinta-ala on 3,1 hehtaaria. Siihen ei laske ojia, mutta ympäröiviltä pelloilta valuu lampeen vettä pintavaluna. Myllyjoki virtaa lammen läpi. Rantaviivan pituus on 700 metriä ja rannalle on rakennettu kaksi vapaa-ajan asuntoa. Lammelle ei johda tietä. Yhdystie 13284 kulkee lammen lähellä. == Historiaa == Vuoden 1963 peruskartassa järvellä on nimi "Heinälammi", joka kuitenkin muutettiin vuoden 1982 peruskarttaan "Karhelammiksi". == Lähteet == Luokka:Karhejärven valuma-alue Luokka:Viljakkalan järvet
Osoila

Osoila on Padasjoen kylä. Siihen kuuluu myös kyläkokonaisuudeksi katsottu Arrakoski. ==Arrakoski== Arrakosken sahan privilegio on myönnetty 22. tammikuuta 1798, mikä tekee siitä yhden Päijänteen vanhimmista.Etelä-Suomen Sanomat, 24.8.1941. == Lähteet == Luokka:Padasjoen kylät
Kvanttivahvistinasema

KvanttivahvistinasemaBrown, Julian, Kvanttitietokone (2001), alaluku: ”6. Yksityisyys menetetään, yksityisyys palautetaan” sitaatti s. 205: ”Kolmas selkeä mahdollisuus, joka voi syntyä yrityksistä rakentaa kvanttilogiikkapiirejä, on aitojen kvanttivahvistinasemien rakentaminen.” tai kvanttitoistin (lyhennettynä kvanttivahvistin) on yksi kvanttisalauksen orastavista teknologioista. Ongelmana nykyisissä kuituoptisissa kaapeliverkoissa joissa pyritään käyttämään kubitteja on, että niissä käytetään vahvistimia noin 30 km välein. Kvanttisignaalin vahvistaminen edellyttää mittaamista ja väistämättä myös sen tilan häirintää. Tällöin kubitin ominaisuudet tuhotuvat. Mitä pidempi kuituoptinen kaapeli on sen enemmän siinä tapahtuu häviötä fotonien määrässä. Kaapeleissa tapahtuu myös spontaania laukeamista, mikä tarkoittaa, että ilmaisimet laukeavat satunnaisesti itsestään. Tämä yhdistettynä normaaliin häviöön tekee pitkän matkan kvanttiviestinnän hankalaksi. Yksi ratkaisu tähän on kvanttivahvistinasemien kehittäminen. Ne käyttävät lomittuneiden hiukkasten ei-lokaaleja ilmiöitä kvanttikanavien parantamiseen ja voivat mahdollisesti poistaa etäisyysrajoituksen kvanttisignaaleilta. Muina ratkaisukeinoina on se, että tehdään kvanttiavaimia jokaiselle asemalle. Haittana on, että jokainen vahvistinasema on altis salakuuntelulle. Kolmantena vaihtoehtona on lähettää signaalit avaruusteitse ja peilata ne satelliitilta toiselle. Haittana tässä lähestymistavassa on ilmakehässä tapahtuva siroaminen. == Lähteet == * * * * ===Viitteet=== Luokka:Kvantti-informaatiotiede
Lorentz Johan Göös

Lorentz Johan Göös, myös Giös (27. kesäkuuta 1710 Tenhola - 5\. kesäkuuta 1774) oli eversti ja Pohjanmaan läänin maaherra. Göösin vanhemmat olivat ratsumestari Carl Gustaf Giös till Prästkulla ja Sophia Elisabet Klingsport ja puoliso vuodesta 1757 kreivitär Johanna Charlotta Posse (1729-1810). Perheen paettua sotaa Ruotsiin Göös astui vapaaehtoisena henkivartiokaartin palvelukseen 1727 ja yleni siellä kapteeniksi 1747. Syksyllä 1757 hän sai everstiluutnantin viran Pohjanmaan jalkaväkirykmentistä, mutta hänet siirrettiin kuitenkin Uplantin rykmenttiin. Everstiksi 1762 ylennetty Göös sai komentoonsa Porin läänin jalkaväkirykmentin, mutta jo 23. maaliskuuta 1763 hänestä tuli Pohjanmaan maaherra. Göösiä pidettiin tarmokkaana virkamiehenä, joka vaikutti muun muassa läänin talouselämän voimakkaaseen kehittymiseen 1700-luvun jälkipuoliskolla. Hän edisti isojakoa, harrasti soiden kuivatusta ja säännösteli tervan polttoa. Hänen maaherrakautenaan Pohjanmaan kaupungit saivat ulkomaankauppaoikeudet. Göös omisti useita säterikartanoita ja tiluksia Tehnolan Prästkullan lisäksi, jota hän ryhtyi uudistamaan mallitilaksi. Hänet kohotettiin vapaaherralliseen säätyyn 1771, mutta hän ei koskaan kirjoittautunut ritarihuoneeseen vapaaherrana. Kuollessaan lyhyen sairauden jälkeen kesäkuussa 1774 Göös jätti jälkeensä yli 100 000 hopeataalerin omaisuuden eli kuului Suomen rikkaimpiin henkilöihin. ==Lähteet== Luokka:Suomalaiset everstit Luokka: Suomalaiset aateliset Luokka: Suomen maaherrat Luokka:Vuonna 1710 syntyneet Luokka:Vuonna 1774 kuolleet
Pragmaattinen sanktio

Pragmaattinen sanktio () on roomalaisesta oikeudesta lainattu termi, jolla on Euroopan historiassa viitattu eräisiin keisarillisiin määräyksiin, jotka ovat koskeneet jotain yksittäistä asiaa ja ohittaneet normaalin lainsäädännön. Nimitystä on myöhemmin käytetty varsinkin eräissä maissa kruununperimysjärjestykseen monarkin määräyksellä tehdyistä muutoksista, joiden tarkoituksena on ollut mahdollistaa kruunun periytyminen tietylle jälkeläiselle.Nordisk familjebok (1915), s. 118 Runeberg.org. Viitattu 21.10.2015. Tunnettuja pragmaattisia sanktioita ovat olleet muun muassa seuraavat: *Itä-Rooman keisarin Justinianus I:n vuoden 554 pragmaattinen sanktio, jolla Italiasta tehtiin Itä-Rooman provinssi *Ranskan kuninkaan Ludvig IX:n vuoden 1269 kirkollisia asioita koskenut pragmaattinen sanktio, todettiin 1500-luvulla väärennetyksi asiakirjaksi *Bourgesin pragmaattinen sanktio, Ranskan kuninkaan Kaarle VII:n vuonna 1438 antama määräys, joka rajoitti paavin valtaa Ranskan kirkkoa koskeneissa asioissa *Vuoden 1549 pragmaattinen sanktio, keisari Kaarle V:n määräys Alankomaiden yhtenäisestä hallinnosta *Vuoden 1713 pragmaattinen sanktio, keisari Kaarle VI:n määräys, jonka mukaan Habsburgien maiden tulisi periytyä jakamattomina hänen pojalleen tai tyttärelleen *Vuoden 1759 pragmaattinen sanktio, Espanjan kuninkaan Kaarle III:n määräys, jonka mukaan Espanjan ja Molempain Sisiliain kuningaskunnan kruunut periytyisivät hänen eri pojilleen *Vuoden 1830 pragmaattinen sanktio, Espanjan kuninkaan Ferdinand VII:n määräys, joka mahdollisti kruunun periytymisen myös kuninkaan tyttärelle poikien puuttuessa ==Katso myös== *Poikkeuslaki ==Lähteet== Luokka:Roomalainen oikeus Luokka:Euroopan historia Luokka:Erityislait
Miia Räikkönen

Miia Räikkönen (s. 7. kesäkuuta 1974, oik. Räikkönen-Jatkola, os. Muntila) on suomalainen näyttelijä ja entinen lentopalloilija. Eurasta kotoisin oleva Räikkönen on opiskellut Suomen teatteriopistossa. Hän on tullut tunnetuksi Raakel Kurjen roolistaan MTV3-kanavan draamasarjassa Salatut elämät. Räikkönen on näytellyt myös Pyhäjärvi-teatterissa, Porin Teatterissa ja Tampereen Komediateatterissa. Räikkönen on pelannut lentopalloa SM-tasolla Euran Raikussa ja LiigaEurassa sekä 1-sarjaa Rauman Urheilijoissa ja Vampulan Urheilijoissa vuosina 1992-2014. Räikkönen on naimisissa ja hänellä on kaksi lasta edellisestä avioliitostaan. == Filmografia == * Kalteva torni – nainen kommuunissa (2006) * Salatut elämät – Raakel Kurki (2015, 2016, 2017) * Äpärä – kampaamon asiakas (2016) * Pahainpäivä – Raakel Kurki (2018) == Lähteet == Luokka:Suomalaiset näyttelijät Luokka:Suomalaiset lentopalloilijat Luokka:Vuonna 1974 syntyneet Luokka:Elävät henkilöt
Selahattin Demirtaş

Selahattin Demirtaş (s. 10. huhtikuuta 1973 Palu, Elazığin maakunta) on turkkilainen kurdipoliitikko ja Kansan demokraattisen puolueen (HDP) puheenjohtaja yhdessä Figen Yüksekdağin kanssa. Demirtaş oli ehdolla vuoden 2014 presidentinvaalissa yltäen kolmanneksi noin yhdeksän prosentin äänisaaliilla. Demirtaşin johdolla HDP tuomitsi heinäkuun 2016 vallankaappausyrityksen heti sen jälkeen ja painotti demokratian tärkeyttä. Lisäksi hän on asettunut näkyvästi presidentti Erdoğanin harjoittamaa politiikkaa vastaan. Demirtaş on julistanut vastustavansa muun muassa Turkin parlamentaarisen järjestelmän korvaamista presidenttijohtoisella järjestelmällä, jota Erdoğan on pitkään tavoitellut ja jossa valta keskittyisi entistä enemmän Erdoğanille. Demirtaş on laajasti tunnettu lempinimellä "kurdien Obama" (Kurdish Obama). Yhdysvaltalainen aikakauslehti Time on nimittänyt hänen työtään haastavimmaksi Turkissa. Demirtaş tuomittiin syyskuussa 2010 kymmeneksi kuukaudeksi vankilaan hänen tehtyään "propagandaa terroristijärjestölle".. Marraskuussa 2016 Selahattin Demirtaş, Figen Yüksekdağ sekä ainakin kymmenen puolueen jäsentä pidetettiin Turkissa epäiltynä yhteyksistä "terroristiseen propagandaan". Euroopan unionin ulkoministeri Federica Mogherini sanoi pidätyksen jälkeen unionin olevan erittäin huolissaan Turkin kurdimyönteisen puolueen johtajien pidätyksistä ja kutsuneen EU-lähettiläät kokoukseen Ankaraan Turkkiin tapauksen vuoksi. Ranska ilmaisi "vakavan huolensa" Turkin kohdistamista pidätyksistä kurditaustaisiin kansanedustajiin. ==Lähteet== ==Aiheesta muualla== Luokka:Turkkilaiset poliitikot Luokka:Vuonna 1973 syntyneet Luokka:Elävät henkilöt
Sicario

Sicario on vuonna 2015 ensi-iltansa saanut yhdysvaltalainen jännityselokuva, jonka on ohjannut Denis Villeneuve. Elokuvan on käsikirjoittanut Taylor Sheridan ja sen pääosissa esiintyvät Emily Blunt, Benicio del Toro ja Josh Brolin. Sicario sai kolme Oscar-ehdokkuutta parhaasta kuvauksesta, musiikista ja parhaista äänitehosteista. Elokuvan jatko-osa Sicario 2: Soldado sai ensi- iltansa 29. kesäkuuta 2018 Yhdysvalloissa. == Näyttelijät == == Vastaanotto == Sicario sai yleisesti hyvän vastaanoton. Rotten Tomatoes -sivustolla 93 prosenttia kriitikoista on antanut sille positiivisen arvostelun keskimääräisellä arvosanalla 8/10. Tulos perustuu 240 arvosteluun. Metacritic- sivustolla elokuvalla on painotettu keskiarvo 82/100 perustuen 48 arvosteluun. === Palkinnot === Sicario kilpaili Cannesin elokuvajuhlilla Kultaisesta palmusta. Elokuva oli National Board of Review of Motion Picturesin vuoden 2015 kymmenen parhaan elokuvan listalla. Se sai kolme Oscar-ehdokkuutta parhaasta kuvauksesta, musiikista ja parhaista äänitehosteista. ==== Kriitikoiden listat ==== Sicario oli vuoden 2015 kymmenenneksi parhaiten arvosteltu elokuva. Se esiintyi yhteensä 175 kriitikon top 10 -listalla, joista se oli kärkisijalla yhdeksässä. == Lähteet == == Aiheesta muualla == * * Luokka:Vuoden 2015 yhdysvaltalaiset elokuvat Luokka:Yhdysvaltalaiset jännityselokuvat Luokka:Denis Villeneuven ohjaamat elokuvat
Itävallan maatalous

thumb|300px|Itävaltalainen vuohi. Itävallan maatalous on elinkeino, joka maassa työllistää yhä vähemmän väkeä, mutta jonka tuottavuudessa on tapahtunut sekä nousevia että väheneviä trendejä. Itävalta menetti ensimmäisessä maailmansodassa ja tavallaan jo kaksoismonarkian aikana suuren osan merkittävästä maanviljelyalueestaan, Unkarin. Maa on nykyään varsinkin länsiosastaan liian korkeaa viljelyyn, mutta talvet ovat muuttuneet leudompaan suuntaan. Vuonna 1923 maan väestöstä 40 prosenttia työskenteli maa- ja metsätaloudessa. Nykyisin Itävalta kuuluu Euroopan unioniin ja maatalous työllistää alle kymmenen prosenttia. Edelleen tuotetaan viljaa, perunaa ja juurikasveja, mutta maan erityispiirteitä ovat karjanhoito vuoristossa, hedelmien, varsinkin päärynöiden ja omenien tuotanto sekä viininviljely etenkin Alppien itärinteillä sekä mehiläistarhaus Kärntenissä.http://bis.ams.or.at/qualibarometer/berufsbereich.php?id=69http://www.bmlfuw.gv.at/land/laendl_entwicklung.htmlhttp://onlinebooks.library.upenn.edu/webbin/book/lookupid?key=ha009175919 Viininviljely on Itävallassa keskittynyt maan alavampiin itäosien maakuntiin Ala-Itävaltaan, Burgenlandiin, Steiermarkiin ja Wieniin. Maan viineistä tunnetaan parhaiten valkoviinit Grüner Veltliner ja Riesling, joista edellistä lienevät viljelleet jo kelttiläiset. Kuitenkin Burgenland on keskittynyt punaisiin makeisiin jälkiruokaviineihin. Maan viinintuotanto on pyrkinyt voimakkaasti biodynaamisuuteen. == Lähteet == == Aiheesta muualla == Luokka:Itävallan talous Luokka:Maatalous maittain
Maria Kristiina

Maria Kristiina on ollut usean kuninkaallisen nimi: * Maria Kristiina (1574–1621), Itävallan arkkihettuatar * Maria Kristiina (1742–1798), Itävallan arkkihettuatar, Itävallan Alankomaiden kuvernööri 1781–1793 * Maria Kristiina (1779–1849), Sardinian kuningaskunnan kuninkaan Kaarle Felixin puoliso * Maria Kristiina (1806–1878), Espanjan kuningas Ferdinand VII:n puoliso, Espanjan sijaishallitsija 1833–1840 * Maria Kristiina (1812–1836), Molempain Sisiliain kuninkaan Ferdinand II:n puoliso * Maria Kristiina (1858–1929), Espanjan kuningas Alfonso XII:n puoliso, Espanjan sijaishallitsija 1885–1902
Joukkuejuoksu olympialaisissa

Joukkuejuoksu on entinen yleisurheilun olympialaji, joka kuului olympialaisten ohjelmaan kuusi kertaa, vuosina 1900–1924. Juostava matka vaihteli, vuonna 1900 matka oli 5 000 metriä, vuonna 1904 4 mailia, 1908 3 mailia ja muina vuosina 3 000 metriä. == Mitalitaulukot == ==Lähteet== *
Melrose (täsmennyssivu)

Melrose voi tarkoittaa: *Melrose, suomalainen yhtye *Melrose, omenalajike *Melrose Place, yhdysvaltalainen televisiosarja. *Patrick Melrose, brittiläis- yhdysvaltalainen television minisarja ==Paikkoja== *Melrose, Australia *Melrose, Skotlanti *Melrose, Yhdysvaltojen Iowa *Melrose, Yhdysvaltojen Massachusetts *Melrose, Yhdysvaltojen Minnesota *Melrose, Yhdysvaltojen New Mexico *Melrose, Yhdysvaltojen Ohio *Melrose, Yhdysvaltojen Wisconsin.
Don Carlos (1818–1861)

Carlos Luis Maria Fernando de Borbon, Asturian ruhtinas (tunnettu nimellä Don Carlos; 31. tammikuuta 1818 – 13. tammikuuta 1861) oli järjestyksessä toinen Espanjan karlistien tukema kruununtavoittelija. == Suku == Hänen isänsä, lailliseksi hallitsijaksi julistautunut kuningas Ferdinand VII:n nuorempi veli Don Carlos luopui vuonna 1845 oikeudestaan kruunuun poikansa hyväksi. Nuorempi Don Carlos esiintyi tämän jälkeen maanpaossa Espanjan laillisena hallitsijana nimellä Kaarle VI. Hän käytti myös arvonimeä kreivi Montemolin. Hän avioitui vuonna 1850 Molempain Sisiliain prinsessa Maria Carolina de Bourbonin (1820–1861) kanssa, joka oli kuningas Frans I:n ja tämän toisen puolison kuningatar, Espanjan infanta Maria Isabellan toiseksi nuorin tytär. == Kruununtavoittelija == Vuoden 1860 karlistien kansannousun aikana Don Carlos nousi maihin Tortosassa yhdessä veljensä Fernandon kanssa. Hän jäi kuitenkin pian vangiksi ja joutui ilmoittamaan luopuvansa oikeuksistaan kruunuun kuningatar Isabella II:n hyväksi. Hän kuoli seuraavana vuonna lapsettomana lavantautiin ja häntä hoitanut puoliso Maria Carolina kuoli myös. Karlistien seuraavaksi kruununtavoittelijaksi tuli hänen toinen veljensä Juan.Nordisk familjebok (1905), s. 1169–1170 Runeberg.org. Viitattu 21.10.2015. ==Lähteet== Luokka:Espanjan kuninkaalliset Luokka:Kruununtavoittelijat Luokka:Vuonna 1818 syntyneet Luokka:Vuonna 1861 kuolleet
New York Public Library

New York Public Library on New Yorkin kaupunginkirjasto. Kirjastojärjestelmään kuuluu neljä tutkimuskirjastoa ja 88 sivukirjastoa Manhattanin, Bronxin ja Staten Islandin kaupunginosissa. New York Public Library on Yhdysvaltojen toiseksi suurin julkinen kirjasto, sillä sen kokoelmat ovat maan toiseksi suurimmat Kongressin kirjaston jälkeen. Se on myös koko maailman neljänneksi suurin kirjasto. Kirjasto perustettiin vuonna 1895 yhdistämällä yksityiset Lenox- ja Astor-kirjastot sekä Tilden Foundationin rahasto. == Pääkirjasto == Vuonna 1911 avattu pääkirjastorakennus, joka tunnetaan muun muassa nimillä New York Public Library ja Stephen A. Schwarzman Building, sijaitsee Manhattanilla Fifth Avenuella 40th ja 42nd Streetien välissä Pääkirjastossa on kuvattu useita tunnettuja elokuvia: kirjasto on yhtenä tapahtumapaikkana ainakin elokuvissa Olet jo iso poika (1967), Haamujengi (1984), Seikkailija Thomas Crown (1999), Spider-Man – hämähäkkimies (2002), The Day After Tomorrow (2004) ja Sex and the City – Sinkkuelämää (2008). == Kuvagalleria == Tiedosto:NYC Public Library Research Room Jan 2006.jpg|Pääkirjaston tutkijasali Tiedosto:NYC Public Library first floor.jpg|Pääkirjaston ensimmäisen kerroksen halli == Lähteet == == Aiheesta muualla == * Kirjaston kotisivut Luokka:Yhdysvaltain kirjastot Luokka:New Yorkin rakennukset ja rakennelmat Luokka:New Yorkin kulttuuri
Suomen tykistörykmentti

Kuninkaallinen Suomen tykistörykmentti (Kungliga Finska artilleriregementet) oli Ruotsin armeijan värvätyistä sotilaista koostunut Suomeen sijoitettu joukko-osasto joka oli olemassa vuosina 1794–1811. Rykmentti syntyi kun Kuninkaallinen Tykistörykmentti jaettiin vuonna 1794 Svean, Suomen, Götän ja Venden tykistörykmenteiksi. Suomen tykistörykmentti käsitti 10 tykistökomppaniaa (900 miestä) ja rykmentin sotilaat olivat palveluksessa ympäri vuoden toisin kuin muissa Ruotsiin sijoitetuissa tykistörykmenteissä. Rauhan ajan kokoonpanossa Suomen tykistörykmentin esikunta, keskusvarikko ja seitsemän komppaniaa olivat Helsingissä, kaksi komppaniaa, korjauspajat ja osa varikkoa Hämeenlinnassa sekä yksi komppania Tammisaaressa. Lisäksi oli pienempiä komennuskuntia Hankoniemen linnoituksessa, Svartholmassa ja Varkaudessa. Suomen sodan alkaessa talvella 1808 Suomen tykistörykmentillä oli käytössään 170 erilaista kanuunaa mutta aseistus oli vanhentunutta ja ammuksia oli varastossa niukasti. Liikekannallepano tuotti vaikeuksia muun muassa hevospulan takia. Ensimmäisen kerran tykistöyksiköt olivat mukana sotatoimissa 23. helmikuuta Myrskylässä ja 24. helmikuuta Koskenkylässä ja Åijälässä. Kesällä 1808 Suomessa olleen kenttätykistön vahvuus oli 972 miestä, 630 hevosta ja 90 tykkiä. Tykistö näytteli merkittävää osaa muun muassa Koljonvirran taistelussa. Suomalainen tykistö ampui sodan viimeiset laukaukset Suomen maaperällä Yppärin kahakan aikana 11. marraskuuta 1808. Suomen tykistörykmentti luovutti aseleposopimuksen mukaisesti maalis-huhtikuun vaihteessa 1809 venäläisille jäljellä olleen kalustonsa. Ruotsiin siirtyi rykmentin yksi patteri joka osallistui Pohjois-Ruotsissa käytyihin pariin taisteluun ennen sodan päättymistä. Rauhan tultua osa tykistörykmentin miehistä palasi Suomeen mutta osa jatkoi palvelustaan Ruotsissa. Kuninkaallisen Suomen tykistörykmentin perustamispäivä 26. toukokuuta on nykyisin Satakunnan Tykistörykmentin perinnepäivä. Kuninkaallisen Suomen tykistörykmentin muistomerkki sijaitsee Helsingin Tähtitorninmäellä tykistörykmentin pääkasarmin entisellä sijaintipaikalla. Pohjois-Suomen Tykkimieskilta 18.2.2013 : Suomen kenttätykistö 200 vuottaKuninkaallisen Suomen tykistörykmentin muistomerkki == Lähteet == == Kirjallisuutta == * * Luokka:Suomalaiset sotilasyksiköt Ruotsin vallan aikana
Don Carlos (1848–1909)

Carlos María de los Dolores de Borbón, Madridin herttua (tunnettu nimellä Don Carlos; 30. maaliskuuta 1848 Laibach, Itävalta (nyk. Ljubljana Sloveniassa) – 18. heinäkuuta 1909 Varese, Italia)Carlos María de los Dolores de Borbón y Austria-este, duke de Madrid (Spanish noble) Encyclopædia Britannica Online Academic Edition. Viitattu 21.10.2015. oli Espanjan karlistien tukema kruununtavoittelija vuodesta 1868 alkaen nimellä Kaarle VII. Hän oli lähellä valtaanpääsyä niin sanotun kolmannen karlistisodan (tunnetaan myös toisena karlistisotana) aikana vuosina 1872–1876. Don Carlos oli ensimmäisen karlistien kruununtavoittelijan Don Carloksen (”Kaarle V”) pojanpoika. Hänestä itsestään tuli kruununtavoittelija vuonna 1868, kun hänen isänsä Don Juan luopui asemastaan hänen hyväkseen Espanjassa tapahtuneen vallankumouksen seurauksena. Don Carlos käytti tästä alkaen arvonimeä Madridin herttua. Hän pyrki hyötymään kuningatar Isabella II:n syrjäyttämisen jälkeen Espanjaan syntyneestä interregnumista ja kehotti vuonna 1872 kannattajiaan nostamaan hänet valtaan. Seurauksena oli neljä vuotta kestänyt verinen sisällissota.Nordisk familjebok (1905), s. 1170 Runeberg.org. Viitattu 21.10.2015. Don Carlos saapui 2. toukokuuta 1872 Espanjan Baskimaahan, jossa hän nautti kannatusta alueellisen itsehallinnon suojelijana, mutta joutui jo kaksi päivää myöhemmin pakenemaan takaisin Ranskaan kärsittyään tappion ensimmäisessä taistelussa. Hän palasi, kun Espanja oli vuonna 1873 julistettu tasavallaksi, ja perusti päämajansa Estellan kaupunkiin. Jonkin aikaa hän piti hallussaan suurta osaa Espanjasta, Baskimaan ohella Navarraa, Kataloniaa, Aragoniaa ja Valenciaa. Alfonso XII:n nousu valtaistuimelle vuonna 1874 kuitenkin heikensi Don Carloksen kannatusta, minkä lisäksi hän osoittautui itse epäpäteväksi sotilaallisena johtajana. Sota päättyi karlistien tappioon ja viimeisten joukkojensa antauduttua helmikuussa 1876 Don Carlos joutui pakenemaan jälleen Ranskaan. Hän vietti sen jälkeen vaeltelevaa elämää ja antoi ajoittain espanjalaisille osoitettuja kuninkaallisia julistuksia, mutta ei saanut enää merkittävää tukea sen enempää Espanjasta kuin ulkomailtakaan. Hänen kuollessaan vuonna 1909 Espanjan karlistit olivat ajautuneet hajaannukseen ja menettäneet lopullisesti mahdollisuutensa. Don Carlos oli naimisissa Parman prinsessa Margaretan kanssa. Hänen vanhin poikansa Jaime de Borbón julistautui isänsä kuoltua seuraavaksi kruununtavoittelijaksi.Nordisk familjebok, täydennysosa (1923), s. 26 Runeberg.org. Viitattu 21.10.2015. ==Lähteet== ==Aiheesta muualla== Luokka:Espanjan kuninkaalliset Luokka:Kruununtavoittelijat Luokka:Vuonna 1848 syntyneet Luokka:Vuonna 1909 kuolleet
Mestari (shakki)

Shakkimestari on shakkipelissä myönnettävä arvonimi. Sen myöntää kansallinen shakkiliitto. Suomessa kansallisen shakkimestarin (eli šakkimestarin) tittelin myöntää Suomen Shakkiliitto. Arvonimi on lokakuuhun 2015 mennessä myönnetty 330 pelaajalle.Suomalaiset shakkimestarit (M) Shakki.net 24.8.2015 Viitattu 22.10.2015 Mestarin arvon saamiseksi vaaditaan, että kansallisen vahvuusluvun (selo-luku) on oltava vähintään 2 200 pistettä.Tietoa shakin luokista Shakki.net 24.8.2015 Viitattu 22.10.2015 ==Lähteet== Luokka:Shakin arvonimet
Tal Afar

Tal Afar () tai Telafar on kaupunki Ninawan maakunnassa Luoteis-Irakissa. Kaupungista on noin 57 kilometriä Syyrian rajalle. Mosul sijaitsee noin 60 kilometriä kaupungista itään ja Irakin pääkaupunki Bagdad noin 383 kilometriä eteläkaakkoon. Kaupunki on noin 520 000 asukkaan Tal Afarin piirikunnan hallintokeskus (piirikunnassa asui 17 % maakunnan 3,04 miljoonasta asukkaasta). Kaupunki on tunnettu turkmeeniasukkaistaan. Irakin sodan aikana vuonna 2006 kaupungissa oli noin 200 000 tai 250 000 asukasta; kaupunki oli välillä al-Qaidan hallinnassa. Kesäkuussa 2014 kaupungin kerrottiin joutuneen puolestaan ääri-islamistisen Isisin johtamien sunnitaistelijoiden haltuun. Elokuussa 2017 Irakin armeija aloitti hyökkäyksen kaupunkiin ja kaupunki vallattiin saman kuun loppuun mennessä. Piirikunnan väestö kuuluu Irakin köyhimpiin. Vuonna 2011 noin 45 prosenttia Tal Afarin piirikunnan väestöstä eli kansallista tulorajaa (2,5 dollaria päivässä) alhaisemmalla toimeentulolla. Yli 12-vuotiaista noin 38 prosenttia oli lukutaidottomia. On huomattavaa, että Ninavan maakunnan tytöistä läheskään kaikki eivät pääse kouluun. == Lähteet == ==Aiheesta muualla== *Peshmerga fight off ISIS attack in Tal Afar (27.6.2015) (rudaw.net) *Coalition bombing kills ISIS governor in Tal Afar (rudaw.net) *Jim Hoft: BREAKING: ISIS Executes 600 Yazidi Hostages in Tal Afar (2.5.2015) (thegatewaypundit.com) *IS Militants Blow Up Historical Tal Afar Castle (Hazhar Mamuzini) (basnews.com) *
Buick Verano

Buick Verano on Buickin vuodesta 2011 lähtien valmistama Opel Astraan perustuva keskiluokan automalli. Verano on espanjaa ja tarkoittaa suomeksi kesää. == Buick Verano I (2011–2016) == Ensimmäisen sukupolven Buick Verano perustuu Astra J -malliin, ja se tuli markkinoille Pohjois-Amerikassa vuonna 2011. Auton ulkoasun on suunnitellut Buickin David Lyon. Kiinassa mallia myytiin Buick Excelle GT -nimellä, ja siellä myynnissä oli myös viisiovinen hatchback, joka sedanista poiketen oli täysin sama auto kuin Opel Astra. Ainoa moottorivaihtoehto Amerikan markkinoilla oli aluksi 2,4-litrainen (180 hv) Ecotec-bensiinimoottori. Vain Kiinassa saatavilla oli myös 1,6-litrainen (181 hv) turbomoottori. Voimansiirtona oli kuusivaihteinen automaattivaihteisto. Vuoden 2012 lopussa valikoimaa laajennettiin 2,0 litran (250 hv) turboahdetulla moottorilla, jonka yhteyteen sai myös halutessaan kuusivaihteisen manuaalivaihteiston. == Buick Verano II (2015–) == Toisen sukupolven Buick Verano esiteltiin vuonna 2015, ja se perustuu Astra K -malliin. Siitä on saatavana sedanin lisäksi myös viisiovinen hatchback, joka on sedanista poiketen täysin sama auto kuin Opel Astra. Mallin nimi on nyt sama sekä Pohjois-Amerikan että Kiinan markkinoilla, mutta Kiinassa myytävä kolmannen sukupolven Buick Excelle on oma mallinsa. == Lähteet == == Aiheesta muualla == Verano Luokka:C-segmentin autot Luokka:2010-luvun autot Luokka:2020-luvun autot
Berni Rodríguez

Bernardo ”Berni” Rodríguez Arias (s. 7. kesäkuuta 1980 Málaga) on espanjalainen koripalloilija. Heittävänä takamiehenä tai pienenä laitahyökkääjänä pelaava Rodríguez on voittanut urallaan muun muassa Korać cupin, Espanjan mestaruuden ja Espanjan cupin.acb.comeuroleague.net Espanjan maajoukkueessa Rodríguez voitti maailmanmestaruuden Japanissa 2006, olympiahopeaa Pekingissä 2008 ja EM-hopeaa Espanjassa 2007.archive.fiba.com == Lähteet == * Berni Rodríguez Bio, Stats and Results Olympics at Sports- Reference.com * Berni Rodriguez Europe Stats Basketball-Reference.com * Profiili archive.fiba.com * Profiili acb.com * Profiili euroleague.net * Berni Rodriguez basketball profile eurobasket.com === Viitteet === Luokka:Espanjalaiset koripalloilijat Luokka:Espanjalaiset olympiamitalistit Luokka:Vuonna 1980 syntyneet Luokka:Elävät henkilöt
Diana King

Diana King (s. 8. marraskuuta 1970 Spanish Town, Jamaika) on jamaikalainen laulaja ja lauluntekijä. Kingin ensimmäinen single ”Shy Guy” julkaistiin maaliskuussa 1995. Kappale sisältyi elokuvan Pahat Pojat soundtrackille sekä Kingin debyyttialbumille Tougher Than Love (1995). King kirjoitti kappaleen itse apunaan Andy Marvel ja Kingsley Gardner, ja sen tuotti Marvel. Kappaleen julkaisi vuonna 1995 maailmanlaajuisesti Sony Music. Kappaleen paras sijoitus Yhdysvalloissa oli Billboard Hot 100 -listan kahdeksantena. Suomessa se oli Virallisen singlelistan kärjessä ainakin neljä viikkoa. Kingin ensimmäinen albumi Tougher Than Love julkaistiin vuonna 1995. Yhdysvaltain Billboard 200 -listalla sen paras sijoitus oli 179., ja Top Reagge Albums -listalla kolmantena. Suomessa albumin paras sijoitus oli Virallisen listan yhdeksäntenä. Kingin toinen albumi Think Like a Girl julkaistiin 30. syyskuuta 1997. Yhdysvalloissa se oli Top Reggae Albums -listan ykkösenä. Albumin single ”I Say a Little Prayer” oli parhaimmillaan Billboard Hot 100 -listan sijalla 38, ja single ”L-L-Lies” listan sijalla 71. 30\. heinäkuuta 2002 julkaistiin Kingin kolmas albumi Respect. Vuonna 2012 Diana King kertoi Facebook-sivullaan olevansa lesbo. Hän on ensimmäinen jamaikalainen muusikko, joka on julkisesti kertonut olevansa homoseksuaalinen. == Lähteet == Luokka:Elävät henkilöt Luokka:Jamaikalaiset muusikot Luokka:Vuonna 1970 syntyneet
Germán Gabriel

Germán Antonio Gabriel Benaches (s. 16. marraskuuta 1980 Caracas, Venezuela) on espanjalainen koripalloilija. Isona laitahyökkääjänä tai sentterinä pelaava Gabriel on voittanut urallaan muun muassa EuroCupin ja Venezuelan mestaruuden.acb.comeuroleague.net Espanjan maajoukkueessa Gabriel voitti EM- pronssia Sloveniassa 2013.archive.fiba.com == Lähteet == * German Gabriel Europe Stats Basketball-Reference.com * Profiili archive.fiba.com * Profiili acb.com * Profiili euroleague.net * German Gabriel basketball profile eurobasket.com === Viitteet === == Aiheesta muualla == Luokka:Espanjalaiset koripalloilijat Luokka:Vuonna 1980 syntyneet Luokka:Elävät henkilöt
Xavi Rey

Xavier ”Xavi” Rey Sanuy (s. 13. heinäkuuta 1987 Barcelona) on espanjalainen koripalloilija. Sentterinä pelaava Rey on tehnyt pelaajauransa espanjalaisissa seurajoukkueissa.acb.comeuroleague.net Espanjan maajoukkueessa Rey voitti EM- pronssia Sloveniassa 2013.archive.fiba.com == Lähteet == * Xavier Rey Europe Stats Basketball-Reference.com * Profiili archive.fiba.com * Profiili acb.com * Profiili euroleague.net * Xavier Rey basketball profile eurobasket.com === Viitteet === Luokka:Espanjalaiset koripalloilijat Luokka:Vuonna 1987 syntyneet Luokka:Elävät henkilöt
Seppo Tenhunen

Seppo Tenhunen (5. syyskuuta 1953 Oulu) on entinen suomalainen jääkiekkoilija. Tenhunen edusti urallaan I-divisioonassa Oulun Kärppiä ja Savonlinnan Pallokerhoa sekä jääkiekon SM-liigassa Kärppiä. Tenhunen voitti jääkiekon Suomen mestaruuden kaudella . Tenhunen pelasi SM-liigassa yhteensä 120 ottelua. Oulun Kärppiä Tenhunen edusti urallaan yhteensä 217:ssa ottelussa. == Lähteet == * * * Luokka:Suomalaiset jääkiekkoilijat Luokka:Vuonna 1953 syntyneet Luokka:Elävät henkilöt
Kalevi Hongisto

Kalevi Hongisto (1. helmikuuta 1954 Oulu) on entinen suomalainen jääkiekkoilija. Hongisto edusti urallaan Forssan Palloseuraa, Oulun Kärppiä sekä Hämeenlinnan Pallokerhoa. Hongisto pelasi ensimmäiset miesten ottelunssa FoPS:in riveissä kaudella 1973–1974, jolloin joukkue pelasi Suomen sarjaa. Seuraavaksi kaudeksi sarjan nimeksi muuttui I-divisioona. Hongisto oli nostamassa FoPS:ia jääkiekon SM-liigaan kauden 1974–1975 päätteeksi. Kausi oli Hongiston ensimmäinen SM-liigassa. Hongisto pelasi 20 ottelua, joissa hän teki kolme tehopistettä. Kausi jäi Hongiston viimeiseksi FoPS:ssa. Kaudeksi 1976–1977 Hongisto siirtyi I-divisioonassa pelanneen Oulun Kärppien riveihin. Hongisto oli nostamassa Kärppiä SM-liigaan ja pelasikin kaudella 35 SM- liigaottelua Kärpissä. Pisteitä syntyi nyt yhdeksän. Piste-ennätys parani vielä kaudella , jolloin Hongisto teki 35:een otteluun 11 pistettä. Vuodet 1979–1983 Hongisto pelasi jälleen I-divisioonassa, nyt Hämeenlinnan Pallokerhon paidassa. Kaudella 1980–1981 syntyi henkilökohtainen I-divisioonan piste-ennätyss, kun Hongisto teki 34 tehopistettä. HPK nousi SM-liigaan kaudeksi , mikä jäi Hongiston viimeiseksi kaudeksi. Hongisto pelasi urallaan 102 ottelua SM-liigassa. Näissä otteluissa Hongisto teki 11 maalia ja antoi 16 maalisyöttöä. I-divisioonassa otteluita kertyi 185, joissa Hongisto teki 70 maalia ja antoi 69 maalisyöttöä. == Lähteet == Luokka:Suomalaiset jääkiekkoilijat Luokka:Vuonna 1954 syntyneet Luokka:Elävät henkilöt
HMS Audacious (1869)

HMS Audacious oli Britannian kuninkaallisen laivaston vuonna 1869 vesillelaskettu Audacious-luokan ironclad-taistelulaiva. == Valmistus == Alus tilattiin 29. huhtikuuta 1867 Govanista Robert Napierilta ja sen köli laskettiin kaksi kuukautta myöhemmin 26. kesäkuuta. Alus laskettiin vesille 10. helmikuuta 1869 ja se valmistui 10. syyskuuta 1870.Gardiner, Robert s. 15 == Palvelus == Alus poistettiin palveluksesta vuonna 1894 ja se sijoitettiin varastolaivaksi vuonna 1902. Alus siirrettiin vuonna 1904 Portsmouthin koulutuskeskukseen, jolloin se nimettiin HMS Fisgardiksi. Alus muutettiin vuonna 1914 vastaanottoalukseksi nimettynä HMS Imperieuseksi. Alus oli vuodesta 1920 alkaen varastolaivana. Alus myytiin romutettavaksi 15. maaliskuuta 1927. == Lähteet == * * * * === Viitteet === Luokka:Audacious- luokan taistelulaivat
HMS Invincible (1869)

HMS Invincible oli Britannian kuninkaallisen laivaston vuonna 1869 vesillelaskettu Audacious-luokan ironclad taistelulaiva. == Valmistus == Alus tilattiin Govanista Robert Napierilta ja sen köli laskettiin 28. kesäkuuta 1867. Alus laskettiin vesille 29. toukokuuta 1869 ja se valmistui 1. lokakuuta 1870.Gardiner, Robert s. 15 == Palvelus == Alus siirrettiin vuonna 1901 Sheernessiin hävittäjälaivueen emälaivaksi ja se nimettiin vuonna 1904 HMS Erebukseksi. Alus siirrettiin vuonna 1906 Portsmouthin koulutuskeskukseen, jolloin se nimettiin HMS Fisgard II:ksi. Alus upposi 17. syyskuuta 1914 myrskyssä Portland Billin edustalla, kun sitä oltiin hinaamassa Portsmouthista Scapa Flow'hun vastaanottoalukseksi. Aluksella olleista 64 miehistönjäsenestä kaksikymmentäyksi sai surmansa onnettomuudessa. == Lähteet == * * * * === Viitteet === Luokka:Audacious-luokan taistelulaivat
Taistelunjohtaja

Taistelunjohtaja (, FC) koordinoi lentotehtävän suoritusta pääjohtokeskuksista käsin. Tehtävien intensiivisyys vaihtelee yksittäisen koneen valvonnasta usean parven taktiseen johtamiseen. Ilmasodankäynnissä yleinen trendi on viimevuosina ollut kiinteistä johtopaikoista luopuminen ja siirtyminen ilmasta käsin tapahtuvaan johtamiseen ja valvontaan (AWACS). Maasijoitteisilla järjestelmillä saavutetaan kuitenkin edelleen merkittävä etu puolustussodankäynnissä. ==Koulutus Suomessa== Taistelunjohtokoulutusta varusmiehille antaa Ilmasotakoulu. Koulutusta kehitetään jatkuvasti yhteistyössä muiden pohjoismaiden ilmavoimien kanssa erinäisten harjoitusten ja koulutustapahtumien kautta. Taistelunjohtokielenä on englanti kansainvälisen yhteensopivuuden takaamiseksi. == Katso myös == * Tilannevalvoja == Lähteet == * == Aiheesta muualla == *Ilmavoimien taistelunjohtajan tehtäväanalyysi : tilannetietoisen päätöksenteon tarkastelu critical decision methodin avulla, Himanen, Petri (2013-04) * Ilmavoimien taistelunjohto-opettajien käsityksiä ammatillisen opettajuutensa asiantuntijuudesta, Himanen, Petri (2013) Luokka:Ilmavoimat
Tilannevalvoja (ilmavoimat)

Tilannevalvoja (eng. Air Surveillance Officer, ASO) valvoo valtion tai muun rajatun alueen ilmatilaa. Hän käyttää tehtävässään hyväkseen asevoimien ja siviilisektorin ilmavalvontasensoreilta saatavaa informaatiota. Sensoreita voivat olla muun muassa tutkat, radiot ja passiiviset sensorit. Sensoreilta saatavan informaation käsittely tapahtuu Suomessa pääjohtokeskuksissa ja sen tarkoituksena on tuottaa ilmavalvonta-alueelta tunnistettu ja reaaliaikainen ilmatilannekuva, jota käytetään valtakunnallisena tilannekuvana. Tilannevalvoja toimii läheisessä yhteistyössä sensorioperaattoreiden kanssa. ==Koulutus Suomessa== Ilmavoimien tilannevalvojat koulutetaan Ilmasotakoulussa Jyväskylän Tikkakoskella. Varusmiespalvelus tai naisten vapaaehtoinen asepalvelus on mahdollista suorittaa Ilmasotakoulun johtokeskuslinjalla, jonka aikana henkilö toimii tilannevalvojan tehtävässä Ilmavoimien pääjohtokeskuksissa. ==Katso myös== * Taistelunjohtaja * Suomen ilmavoimat ==Lähteet== Luokka:Ilmavalvonta